|  |
| --- |
| 05.06.2020-ғы № 16-13-178д/с шығыс хаты |

 **Қазақстан Республикасының**

 **Премьер-Министрі**

 **А.Ұ. МАМИНГЕ**

**Құрметті Асқар Ұзақбайұлы!**

Қоршаған ортаны қорғау, еліміздің әлеуметтік-экономикалық саясатының ажырамас бөлігі болып саналады. Еліміздегі жаңа Экологиялық кодекс жобасы жасақталып, оны көпшілік талқылауына енгізу де бүл мәселенің қоғам үшін маңызы зор екендігін көрсетеді.

Біздің депутаттық сауалымызға арқау болған, Жамбыл облысы Тараз қаласы маңында орналасқан «Казфосфат» жауапкершілігі шектеулі серіктестігінің «Минералды тынайтқыштар» Тараз филиалы (әрі қарай – ЖШС) аумағында 12 316 мың тонна көлемінде жиналған өндірістік қалдықтарына (фосфогипс) байланысты, өңірлік экологиялық мәселелер.

Бүгінгі күні, ЖШС-дегі фосфогипстің көлемі жылдан жылға көбеюде және қалдықтар орналастыратын арнайы орын тау сипатта толығып, Тараз қаласының айналма жолының қарама қарсы тұсынан ақ түсті шаңдауытты қалдықтардың үлкен көлемдегі үйіндісі екінші ,,тау“ болып, бой көтеріп келеді.

Қалдықтардың көлемінің ұлғайтуына және арнайы орының тапшылығына байланысты, ЖШС осы фосфогипсті тыңайтқыш ретінде жермен айналысатын шаруа қожалықтарға ақысыз тегін жіберуге ұсыныс жасаған. Осы орайда, Жамбыл облыстық әкімшілігі шаруа қожалықтардың фосфогипсті өздерінің жерлеріне тасымалдау қымбатшылығынан, ілеспе өнімді пайдалану тиімсіз деп танып отырғандарын ескере отырып, осы аталған өндірістік қалдықтарды бір жағынан тиімді пайдалану және кәдеге жарату мақсатында «Агроөнеркәсіптік кешенді және ауылдық аумақтарды дамытуды мемлекеттік реттеу туралы» Қазақстан Республикасының 2005 жылғы 8 шілдедегі N66 Заңының 7-бабы 2-тармағы 2-тармақшасын негіздей отырып, Ауыл шаруашылық министрілігінен фосфогипсті тынайтқыштар тізбесіне енгізуді, сонымен қатар аталған өндірістік қалдықтарды шаруа қожалықтар жерлеріне тыңайтқыш ретінде тасымалдауға жұмсалған шығындардың құнын ішінара өтеуге арналған субсидиялау нормаларын енгізуді сұраған хаттар жолдаған (Жамбыл облыс Әкімі А.И.Мырзахметовтің хаты және Жамбыл облыс Әкімі Б.М.Сапарбаевтің 10.03.2020-ғы №01-1767 хаты)

Алайда, аталмыш сұраныс, Қазақстан Республикасының ауыл шаруашылық Министрлігі А.Сапаровтың (07.04.2020-ғы №3-3-5/5294) хатымен, фосфогипсті минералдық тыңайтқыш ретінде қосымша суперфосфат немесе аммофос секілді фосфорлы тыңайтқыштардың негізгі түрлерін енгізбей қолдану тиімсіз болуына байланысты, Ауыл шаруашылық министрілігінен қолдау таппады. Қалдықтар үйіндісі күннен күнге өсуде. Бұл – ең алдымен Тараз қаласы іргесіндегі елді мекен тұрғындарының денсаулығына қатты әсер етіп, ауру-сырқаудың көбеюіне жол ашып жатыр. Жұрттың бұған деген наразылығы күшейген. Жел тұрғанда улы шаңнан айнала тұтасып кетеді. Өңірдегі қоршаған ортанының жағымсыз экологиялық жағдайы қашанға дейін жалғаса береді, «Әрі тарт та, бері тарт пен» жүргенде мәселені кім шешеді?

Жоғары айтылған жайттарды және жеріміз бен суымыздың табиғатын қорғау, оны келер ұрпаққа аман-есен тапсыру біздің де ұлт алдындағы борышымыз екенін ескере отырып, өндірістік қалдықтарға (фосфогипс) байланысты, экологиялық түйткілдерді зерттейтін химия саласы ғалымдары және мамандарымен халықаралық озық тәжірибелер үлгісінде экологиялық сараптама жүргізіп, табиғи ресурстарды ұтымды пайдалануға, қоршаған ортаны қорғауға және экологиялық қауiпсiздiктi қамтамасыз етуге бағытталған нақты шараларды iске асыруға ықпал етуіңізді сұраймыз.

«Қазақстан Республикасының Парламенті және оның депутаттарының мәртебесі туралы» Қазақстан Республикасы Конституциялық Заңының 27-бабына сәйкес, депутаттық сауалды қарау нәтижелері туралы заңда белгіленген мерзімде жазбаша жауап беруді сұранамыз.

Қосымша: 6 парақта, мемлекеттік тілде.

Құрметпен,

 **А.** **НҰРАЛИЕВ**

 **М. ЖОЛДАСБАЕВ**

 **Қ. ҚОЖАМЖАРОВ**

 **Е. МАМЫТБЕКОВ**

*Орынд.: Б. Заурбеков Тел.: 74-73-82*

**Келісу шешімдері**04.06.2020 16:31:33: Нуралиев А. Т.(Аграрлық мәселелер, табиғатты пайдалану және ауылдық аумақтарды дамыту комитеті) - - ескертпелерсіз келісілген
04.06.2020 16:31:39: Кожамжаров К. П.(Халықаралық қатынастар, қорғаныс және қауіпсіздік комитеті) - - ескертпелерсіз келісілген
04.06.2020 16:31:51: Кожамжаров К. П.(Халықаралық қатынастар, қорғаныс және қауіпсіздік комитеті) - - ескертпелерсіз келісілген
04.06.2020 16:32:56: Мамытбеков Е. К.(Экономикалық саясат, инновациялық даму және кәсіпкерлік комитеті) - - ескертпелерсіз келісілген
04.06.2020 16:33:23: Жолдасбаев М. С.(Экономикалық саясат, инновациялық даму және кәсіпкерлік комитеті) - - ескертпелерсіз келісілген
04.06.2020 16:35:23: Агиса Б. А.(Жалпы бөлімі) - - ескертпелерсіз келісілген
04.06.2020 16:42:46: Уртембаев А. К.(Сенат Аппаратының Басшылығы) - - ескертпелерсіз келісілген
04.06.2020 16:43:56: Раймбеков К. У.(Аграрлық мәселелер, табиғатты пайдалану және ауылдық аумақтарды дамыту комитетімен өзара байланыс жасау бөлімі) - - ескертпелерсіз келісілген
**Қол қою шешімі**04.06.2020 17:19:50 Рақышева Ә. Ғ.. Қол қойылды